‎เว็บสเตอร์ เก้าหนึ่งหนึ่งค่ะ
‎มีคนเข้ามาบอกว่าเธอถูกลักพาตัว
‎และเธอก็โดดลงมาจากรถ
‎โอเคค่ะ
‎และเธอเลือดออกด้วยค่ะ
‎เธออยู่ในลานจอดรถเหรอคะ
‎เธออยู่ในลานจอดรถค่ะ
‎ทีมแพทย์หน่วยหนึ่งจากเว็บสเตอร์
‎เราอยากให้คุณไปที่วาฟเฟิลเฮาส์
‎ในเดือนพฤษภาคมปี 1997 ‎มีหญิงสาวถูกลักพาตัว
‎เธออยู่บนรถกระบะของเขา
‎และกำลังขับมุ่งหน้าขึ้นเหนือ ‎บนถนนเส้นไอ-45 ไปทางฮิวสตัน
‎เธอเปิดประตูรถเขาออกได้ ‎แล้วกระโดดออกมาบนทางหลวง
‎เธอมีรอยแผลเต็มไปหมด
‎เธอเลือดออก
‎ปรากฏว่าผู้หญิงคนนั้นชื่อแซนดร้า เซเพาห์
‎สิ่งเดียวที่ฉันคิดคือ เขาจะฆ่าฉันแน่
‎ฉันยอมโดดไปตาย ‎ดีกว่าปล่อยให้เขาทำตามใจ
‎ก็เลยโดดออกมาค่ะ
‎เธอบาดเจ็บหนักมาก แต่เธอรอดมาได้
‎เธอไปสถานีตำรวจ
‎จำทะเบียนรถไม่ได้
‎แต่เธอบรรยายว่าข้างในรถคันนั้นเป็นยังไง
‎และยังบรรยายถึงชายที่ลักพาตัวเธอด้วย
‎โคนผมเถิกลึก มีถุงใต้ตาใหญ่
‎สวมหมวกคาวบอยสีดำ
‎นั่นแหละเขา
‎(ซีรีส์สารคดีจาก NETFLIX)
‎ข้อดีกับตัวคดี
‎ที่มีหญิงสาวหนีจากรถคันนั้นได้ก็คือ
‎เธอสามารถระบุตัวเขาได้
‎การมีพยานชี้ตัวว่า "นี่คือคนที่ลักพาตัวฉัน"
‎เป็นการค้นพบครั้งใหญ่
‎เชื่อว่าชายคนดังกล่าวขับรถกระบะ
‎มีลักษณะเป็นชายผิวขาว ‎อายุสามสิบกลางๆ และขนาดตัวไม่เล็กไม่ใหญ่
‎เราจะจับเขาได้ยังไง
‎คุณออกจากทางหลวงหมายเลข 45 ได้ง่ายๆ
‎ในตอนกลางคืน
‎เปิดประตูท้ายรถแล้วโยนศพออกไป
‎น้ำจะช่วยปกปิดหลักฐานให้คุณได้
‎แค่นี้ก็ลอยนวล
‎ลอร่า สมิทเธอร์และเหยื่อรายอื่นๆ
‎ทุกคดีเกิดขึ้นตามถนนเส้นไอ-45
‎หลายวันหลังจากลอร่าหายตัวไป
‎หน่วยงานตำรวจบนถนนไอ 45 ‎เริ่มเปรียบเทียบบันทึกกัน
‎พวกเขาเริ่มร่วมมือกัน
‎เคาน์ตีหนึ่งได้สำรวจ ‎จำนวนผู้กระทำผิดทางเพศในบริเวณนี้
‎และได้จำนวนผู้ชาย 2,100 คน
‎ตอนปลายเดือนกันยายน ตำรวจที่ฉันรู้จัก
‎ซู ดีทริคไปคุยกับหัวหน้าตำรวจในเฟรนด์สวู้ด
‎เขาเริ่มพูดถึงผู้ต้องสงสัยในคดีลอร่า สมิทเธอร์
‎ฉันพบว่ามันคล้ายคลึงกับ ‎ข้อมูลที่แซนดร้าแจ้งไว้มาก
‎ผู้ชายคนนั้นตรงตามคำบรรยาย
‎(วันที่ 16 ตุลาคม 1997)
‎หมายเลขสี่ กรุณาก้าวเข้ามาในวงกลมสีแดง
‎ตำรวจนำตัวเขามาชี้ตัว
‎ทันทีที่เขาก้าวเข้ามา ‎แซนดร้าก็มองเขาไม่วางตา
‎ผมอยากให้คุณพูดตามผมด้วยเสียงดังฟังชัดนะครับ
‎"อย่าร้อง"
‎อย่าร้อง
‎"ขึ้นรถไปซะ"
‎ขึ้นรถไปซะ
‎"ฉันจะฆ่าแก นังตัวดี"
‎ฉันจะฆ่าแก นังตัวดี
‎เธอบอกว่าหมายเลขสี่คือคนร้าย
‎และนั่นคือบิล รีซ
‎ตำรวจออกหมายค้นบ้านเขา
‎และรถกระบะ
‎และก็พบหมวกคาวบอยสีดำ ‎แบบที่แซนดร้าบอกไว้
‎พวกเขาสามารถจับกุมรีซในข้อหาลักพาตัวเธอได้
‎วิลเลียม รีซทำงานก่อสร้าง
‎ในช่วงที่ลอร่า สมิทเธอร์ ‎และหญิงสาวคนอื่นๆ หายตัวไป
‎เขาเป็นผู้กระทำผิดทางเพศ ‎จากโอคลาโฮมาที่เพิ่งออกจากคุก
‎หลังจากติดคุก ‎ในข้อหากระทำผิดทางเพศสองกระทง
‎วิลเลียม รีซมาทำงานที่ฮิวสตัน
‎ในปี 1997 มีโครงการบ้านจัดสรรใหม่
‎ที่ตั้งใกล้ๆ กับบ้านของลอร่า สมิทเธอร์
‎และวิลเลียม รีซก็ทำงานก่อสร้างในโครงการนั้น
‎และปรากฏว่าในตอนเก้าโมง
‎ตอนที่ลอร่าออกไปวิ่ง
‎บิล รีซก็เลิกงาน
‎เพราะโฟร์แมนคุมงานปล่อยให้กลับบ้าน ‎เนื่องจากฝนกำลังจะตก
‎เราไม่รู้ว่าเขาพูดยังไงให้เธอขึ้นรถไป
‎เราไม่รู้ว่าเขาได้ใช้อาวุธไหม
‎เราไม่รู้ว่าเขา… หลอกเธอหรือเปล่า
‎แต่ไม่มีใครพบเห็นเธออีกหลังจากนั้น
‎(เด็กหาย ลอร่า เค สมิทเธอร์ ‎รางวัล 50,000 เหรียญ)
‎ตอนที่ลอร่าหายตัวไป
‎วิลเลียม ลูอิส รีซก็ถูกสอบปากคำ ‎และเพ่งเล็งตั้งแต่ช่วงแรกๆ
‎และในตอนที่แซนดร้า เซเพาห์ถูกลักพาตัวนั้น
‎ฉันก็สงสัยขึ้นมา
‎เพราะมันเกิดขึ้นบนถนนเส้นเดียวกัน
‎ว่าเขามีส่วนเกี่ยวข้องไหม
‎(ศพลอร่า สมิทเธอร์)
‎ขณะที่เรากำลังสืบสวนวิลเลียม รีซในปี 1997
‎เราก็พิจารณาด้วยว่าเขาอาจจะเป็น ‎ผู้ต้องสงสัยในคดีฆาตกรรมถนนคาลเดอร์
‎(ศพลอร่า มิลเลอร์ ‎ศพหญิงนิรนามสอง)
‎มันเป็นเรื่องที่เกิดได้ยากมากๆ
‎ที่จะมีฆาตกรต่อเนื่องถึงสองคน ‎ในช่วงเวลาใกล้เคียงกัน
‎ห่างกันเพียงไม่กี่ปีเท่านั้น
‎แต่ตอนที่พบศพไฮดี้ ฟาย ลอร่า มิลเลอร์ ‎และหญิงนิรนามรายแรก
‎วิลเลียม รีซยังติดคุกในโอคลาโฮมา
‎เขาจึงไม่อาจก่อเหตุเหล่านั้นได้
‎เขาถูกจับในข้อหาลักพาตัวที่เว็บสเตอร์
‎และถูกตั้งเป็นผู้ต้องสงสัยหลัก
‎ในคดีฆาตกรรมลอร่า สมิทเธอร์ ‎ที่เฟรนด์สวู้ด
‎นอกจากคดีฆาตกรรมสมิทเธอร์แล้ว
‎ตำรวจยังสอบสวนต่ออีกว่ารีซมีส่วนเกี่ยวข้อง
‎กับการหายตัวไปของหญิงสาวในพื้นที่อีกคน
‎เจสสิก้า เคนจากทิกิไอแลนด์ด้วยหรือไม่
‎ในตอนแรก
‎รีซสวมบทหนุ่มบ้านนอกแสนดีได้เนียนมาก
‎และฉันได้ดูเทปบันทึกภาพ ‎เขาแสดงได้แนบเนียนมากๆ
‎มันฟังดูแย่เพราะพวกเขาจัดฉากให้เหมือนกับว่า
‎ผมเป็นฆาตกรต่อเนื่อง
‎ผมไม่ได้ฆ่าเธอ ‎ไม่เคยเห็นหรือเจอเด็กคนนั้นเลย
‎ผมไม่เคยอยู่กับเธอ
‎สำหรับคดีลอร่า สมิทเธอร์นั้น ‎เธอถูกพบตอนเป็นศพแล้ว
‎มีหลักฐานน้อยมาก และ…
‎เจสสิก้า เคนนั้นยังหาตัวไม่พบด้วยซ้ำ
‎อัยการเขตเลือกที่จะดำเนินคดีของแซนดร้า ‎แทนที่จะเป็นคดีลอร่า
‎เพราะเขารู้สึกว่าเราไม่มีหลักฐานมากพอ ‎ที่จะทำคดีฆาตกรรม
‎ซึ่งตอนนั้นมันทำให้ฉันรู้สึกแย่มากๆ
‎เพราะฉันนึกว่าเรามีหลักฐานให้ทำคดีเต็มไปหมด
‎วิลเลียม รีซไม่ถูกตั้งข้อหา ‎ในคดีลอร่า สมิทเธอร์ที่ยังไขไม่ได้
‎แม้ว่าพ่อแม่ของเหยื่อจะมาร่วม
‎ในการพิจารณาคดีลักพาตัววันนี้ด้วย
‎รีซถูกตัดสินว่าผิดจริงใน ‎คดีลักพาตัวแซนดร้า เซเพาห์
‎และถูกตัดสินจำคุก 60 ปี
‎ฉันสัมภาษณ์รีซตอนที่ฉันเพิ่งเริ่มเขียนหนังสือ
‎- คุณฆ่าลอร่า สมิทเธอร์หรือเปล่าคะ ‎- เปล่าครับ
‎(เสียงของวิลเลียม รีซ)
‎วันนั้นคุณไม่เคยเจอลอร่าเหรอ
‎ไม่แม้แต่จะเห็นเธอวิ่งบนถนน ‎ตอนที่คุณขับรถผ่านไปเหรอ
‎ไม่ครับ
‎แล้วเจสสิก้า เคนล่ะ
‎ใครครับนั่น
‎หญิงสาวที่หายตัวไปบนถนนไอ-45
‎- คุณคิดว่าทำไมคนถึงคิดว่าคุณเป็นคนทำล่ะ ‎- ผมไม่สนหรอก
‎เพราะผมพิสูจน์ได้เลยว่าผมบริสุทธิ์จริง
‎ไม่มีอะไรเชื่อมโยงผมกับคดีนั่น
‎เขาเอาแต่ปฏิเสธแล้วปฏิเสธเล่า
‎คุณคิดว่าเกิดอะไรขึ้นที่นี่เหรอ
‎ผมไม่สนเลยสักนิด
‎ฉันเดินออกมาจากเรือนจำ ‎โดยที่คิดว่าเขาฆ่าเหยื่อทั้งสองราย
‎แต่เสียงที่ฉันบันทึกมาพิสูจน์เรื่องนั้นไม่ได้เลย
‎ตั้งแต่ปี 1983 เป็นต้นมา กัลเวสตันเคาน์ตี
‎มีเหตุหายตัวลึกลับ
‎ของหญิงสาวและวัยรุ่นเป็นจำนวนมาก
‎บ้างก็หายตัวไปหรือถูกพบเป็นศพ
‎(หายตัวไป)
‎ตำรวจกังวลว่าคนร้ายจะยังลอยนวลอยู่
‎เรารวมเอาไอ้สารเลวพวกนี้ ‎มาอยู่ในที่เดียวได้ยังไง
‎ไม่รู้สิ ผมไม่เข้าใจเลย
‎ไม่เข้าใจเลย
‎(ปี 2005)
‎พอเวลาผ่านไปและไม่มีหลักฐานเป็นรูปธรรม
‎คดีฆาตกรรมถนนคาลเดอร์ก็ชะงักงัน
‎ในยุค 90 ตำรวจสายสืบ ‎ไม่เคยปล่อยวางเรื่องเอเบล
‎แต่ไม่มีหลักฐานชี้ว่าเป็นฝีมือของเอเบล
‎พอถึงจุดนึง ทิมก็คิดว่าโรเบิร์ตไม่ใช่คนผิด
‎ทิม มิลเลอร์
‎ผู้ที่จงเกลียดจงชังเอเบลมากที่สุดในเท็กซัส
‎คนที่อยากจะฆ่าเอเบล
‎ได้รู้ตัวว่าเขาทำเกินเหตุไป
‎พอถึงจุดนึงเขาก็โทรหาเอเบล ‎บอกว่า "ผมขอโทษ"
‎ผมมีโอกาสได้ไปกอดคอเขาบอกว่า
‎"โรเบิร์ต ยกโทษให้ผมเถอะนะ"
‎และเราก็ร้องไห้ไปด้วยกัน
‎แต่มันไม่พอ มันสายเกินไป
‎เอเบลรู้ว่าเขาจะถูกตีตราว่าเป็นฆาตกร
‎ไปตลอดชีวิต
‎เขาจะยังคงเป็นผู้ต้องสงสัยในลีกซิตี้ ‎จวบจนวันตาย
‎เขาขับรถกอล์ฟไปบนรางรถไฟ
‎ตอนที่รถไฟแล่นมาพอดี
‎เราคงไม่มีทางรู้ว่า ‎มันเป็นการฆ่าตัวตายหรืออุบัติเหตุ
‎ทำลายชีวิตเขายับเยิน ‎จนเขาทนไม่ไหวอีกต่อไป
‎รับมือไม่ไหว
‎เสียเวลาและเสียอีกหนึ่งชีวิตที่สูญเปล่า
‎(ประกาศมรณกรรม เอเบล)
‎เรื่องนี้มีเหยื่อเยอะมาก
‎(ตำรวจยังคงตามหาเบาะแส ‎ของฆาตกรทุ่งสังหารสี่ศพ)
‎(แฮ่!)
‎- คุณชื่ออะไร ‎- ไคลด์ เฮดริก
‎ไคลด์ เล่าเรื่องการตกแต่งนี้ให้ฟังหน่อยสิ
‎เราแค่ทำเพื่อเด็กๆ น่ะ
‎เอาป้ายหลุมศพเล็กๆ มาวางตรงนี้
‎ให้พวกเด็กๆ มองว่าเป็นสุสาน
‎ไคลด์ เฮดริก
‎ผมจับตามองเขาทันที ‎ที่มีคนบอกเรื่องเอลเลน บีสันให้ฟัง
‎แต่ตอนนั้นก็มีโรเบิร์ต เอเบล ‎ขึ้นมาเป็นผู้ต้องสงสัยพอดี
‎เสียเวลาเปล่า
‎แล้วทุกอย่างก็ย้อนกลับไปที่คนเดิม ‎ที่ผมหมายตามาตั้งแต่ต้น
‎หลังจากถูกพิจารณาคดี ‎ในข้อหาทำลายศพของเอลเลน บีสัน
‎เขาก็มีปัญหาทางกฎหมายอยู่หลายครั้ง
‎(ไคลด์ เฮดริก)
‎ไคลด์ เฮดริก เขาเคยติดคุกในฟลอริดาแล้ว
‎(ทำลายศพ ครอบครองกัญชา)
‎แฟ้มข้อมูลของไคลด์ เฮดริก ‎ที่สำนักงานอัยการประจำกัลเวสตันเคาน์ตี
‎หนามากทีเดียวค่ะ
‎เขาถูกอดีตภรรยาและอดีตแฟนสาวกล่าวหา
‎ว่าทำร้ายร่างกายพวกเธอ ‎เสพโคเคน และวางเพลิง
‎(ลีกซิตี้ เท็กซัส)
‎ไคลด์ เฮดริกรู้ทุกอย่างเกี่ยวกับพื้นที่นี้
‎ไคลด์เคยทำงานให้ผู้รับเหมาที่อยู่แถวคาลเดอร์
‎เราได้ข้อมูลมา
‎นี่เป็นหนึ่งในจุดที่ไคลด์จะมาทิ้งวัสดุก่อสร้าง
‎ข้างๆ ศพของลอร่า
‎มันมีหินกรวดเก่าๆ และก็พวกไม้ผุๆ
‎เหมือนเอาออกมาจากบ้านใครบางคน
‎นั่นคืออาชีพเขาล่ะ
‎(เท็กซัสเอควัวเสิร์ช)
‎(ดิกคินสัน เท็กซัส ‎ปี 2012)
‎ทิม มิลเลอร์ติดต่อผม ‎และสายสืบของสำนักงานนายอำเภอ
‎และขอนัดพบพวกเรา
‎ผมไปที่ออฟฟิศของทิมกับเขา ‎นั่งลงคุยแล้วทิมก็ขอร้องให้ช่วย
‎ทิม มิลเลอร์สงสัย
‎ว่าไคลด์ เฮดริกมีส่วนเกี่ยวข้อง ‎กับการตายของลูกสาวเขา
‎เป็นเวลาหลายปี ‎ที่ผมคิดว่าตำรวจที่รู้เรื่องคดีเอลเลน บีสัน
‎เคลือบแคลงในคำให้การของไคลด์ เฮดริก
‎เขาถูกสงสัยและถูกมองมาตลอดว่า
‎มีส่วนเกี่ยวพันกับคดีมากกว่าที่เราพิสูจน์ได้
‎ตัวผมกับสายสืบอีกจำนวนนึง ‎ตั้งทีมเฉพาะกิจขึ้นมา
‎เราคิดว่าหากเรารื้อคดีเอลเลน บีสันขึ้นมาใหม่
‎(เอลเลน บีสัน อายุ 30)
‎(พบศพวันที่ 29 กรกฎาคม 1984)
‎ก็อาจจะได้ข้อมูลหรือเบาะแส
‎ที่จะโยงไปยังคดีที่ยังไขไม่ได้อื่นๆ ได้
‎ถ้าเราอยากจะหาตัวคนฆาตกรรมเธอ
‎นั่นคือหลักฐานที่เราต้องหาให้ได้
‎ในเดือนมีนาคมปี 2012 ‎เราขุดศพเอลเลน บีสันขึ้นมา
‎(เอลเลน บีสัน ‎ขุดศพเมื่อเดือนมีนาคม 2012)
‎และมันเป็นการตัดสินใจที่ยากมากๆ
‎ผมจินตนาการไม่ออกเลยว่า ‎ถ้านั่นเป็นคนที่ผมรัก มันจะรู้สึกยังไง
‎(สำนักงานนายอำเภอกัลเวสตันเคาน์ตี)
‎ไคลด์ คุณมานั่งตรงนี้สิ
‎ไม่เคยเห็นกระป๋องดร.เปปเปอร์แบบนี้เลย
‎ใช่ มีจุกด้านบน ‎เพราะผมเป็นมะเร็งเลยไม่มีขากรรไกรล่าง
‎ผมเท็ด ทอมมี่ แฮนสัน ‎จากสำนักงานนายอำเภอกัลเวสตัน
‎เจ้าหน้าที่เรนนิสสันจากเอฟบีไอ ‎และคุณคือไคลด์ เฮดริกใช่ไหมครับ
‎- ครับ ‎- โอเค
‎มาเริ่มกันที่เรื่องเอลเลน บีสันนะ
‎ใครน่ะ
‎ตอนเราขับรถมา
‎ผมถามว่าคุณขนศพครั้งสุดท้ายเมื่อไหร่
‎คุณบอกว่า "ผมไม่เคยทำแบบนั้น"
‎- อ๋อ คนนั้นน่ะเหรอ ‎- ใช่
‎ตอนปี 1995 ที่เกิดคดีนี้ขึ้น
‎สำนักงานชันสูตรไม่มีเครื่องมือแบบในทุกวันนี้
‎ครับ
‎เราขุดศพเธอขึ้นมาใหม่
‎พอเราขุดศพเธอขึ้นมา ‎ก็พบว่าเธอมีรอยแตกที่กะโหลกรอยใหญ่
‎ไม่ใช่รอยบางๆ ด้วยนะ
‎นี่เป็นรอยแตกใหญ่ที่กะโหลก ‎ซึ่งน่าจะเป็นสาเหตุการตาย
‎ผมไม่รู้ว่าเป็นงั้นได้ยังไง
‎มันเป็นไปแล้ว
‎เราให้นักมานุษยวิทยานิติเวชมาดูศพ
‎และความเห็นของผู้เชี่ยวชาญระบุว่า
‎นั่นต้องเป็นการฆาตกรรมอย่างแน่นอน
‎ผมไม่ได้อยากรู้ว่ากะโหลกเธอแตกไหม
‎ผมอยากรู้ว่าเธอไปมีรอยแตกมาได้ยังไง
‎ทางเดียวที่ผมพอจะนึกออกคืออาจจะเป็น…
‎ตอนเธอลงน้ำไปว่ายน้ำ แล้วเธอก็ไม่ได้ว่ายน้ำ
‎แต่ในนั้นมันไม่มีอะไรที่…
‎ผมก็ลงไปเล่นน้ำในนั้นอยู่หลายปีนะ
‎ไม่มีทางที่เธอจะดำลงไปแล้วหัวกระแทกได้
‎ไม่มีทางที่เธอจะกะโหลกแตก
‎ผมไม่ชอบเห็นฆาตกรลอยนวล
‎มันไม่ถูกต้อง
‎ตัดสินจากบุคลิกคุณและวิธีที่คุณยอมรับ
‎เมื่อทำอะไรผิดพลาดแล้ว ‎คุณล้มเหลวอย่างสิ้นเชิงเลย ไคลด์
‎ผมยินดีสาบานกับไบเบิลเลย
‎ผมไม่เคยทำร้ายใครจนถึงแก่ความตาย
‎มันเป็นไปแล้ว
‎ผมสับสนจริงๆ
‎ผมว่าเขารู้สึกว่าเรื่องนี้มันผ่านไปแล้ว ‎บางทีเขาอาจจะลอยนวลไปได้
‎รอยแตกนั้นจะต้องเกิดจากแรงที่มหาศาล
‎แรงที่ไม่อาจเกิดจากอุบัติเหตุได้ ‎แต่เป็นการกระทำที่มุ่งเอาชีวิต
‎เรื่องนั้นกับสิ่งต่างๆ ‎ทำให้เรามีหลักฐานเพียงพอ
‎ที่จะตั้งข้อหาฆาตกรรมเอลเลน บีสันกับไคลด์ได้
‎(ไคลด์ เอ็ดวิน เฮดริก)
‎(เท็กซัสเอควัวเสิร์ช)
‎นั่นเขาเหรอ
‎ใช่เลย นั่นแหละเขาล่ะ
‎รายการยืดยาวไม่รู้จบ
‎ผมล่ะเบื่อจริงๆ ‎ที่ต้องรื้อดูของพวกนี้ พูดจริงๆ นะ
‎หลักฐานอีกชิ้นที่เรามี
‎คือคำให้การของเฮดริก
‎ที่เขาพูดกับผู้ต้องขังคนอื่น ‎ในเรือนจำเคาน์ตีระหว่างที่รอการพิจารณาคดี
‎เราเรียกพวกเขาว่าจอมแฉลูกกรง ‎สายข่าวในห้องขัง
‎เฮดริกพูดถึงคดีเอลเลน บีสัน
‎และยอมรับคดีฆาตกรรมอื่นๆ
‎หนึ่งในนั้นมีชื่อของลอร่า มิลเลอร์
‎มีเอกสารที่ถูกซ่อนไว้ในสำนวนคดีของอัยการ ‎ที่เกี่ยวกับบีสันที่ขึ้นหัวว่า
‎"ประกาศเจตนาใช้หลักฐาน ‎ของอาชญากรรม ความผิด หรือการกระทำอื่น"
‎ในเอกสารนี้อัยการเขียนว่า
‎"จำเลยมีเซ็กซ์กับลอร่า มิลเลอร์
‎จากนั้นก็จงใจฆาตกรรมเธออย่างมีสติครบถ้วน"
‎อัยการระบุว่า
‎ไคลด์ เฮดริกมีส่วนเกี่ยวข้องกับ ‎คดีฆาตกรรมทุ่งสังหาร
‎ในยุค 80 ที่ไม่เคยไขคดีได้
‎โดยที่ไม่ได้ติดต่อไปหาทิม มิลเลอร์ผู้เป็นพ่อ
‎ผมก็ได้ยื่นเอกสาร
‎ซึ่งระบุว่าผมรู้ว่าชายคนนั้น ‎ฆ่าและน่าจะลงมือข่มขืนลูกสาวเขา
‎ผมเสียใจที่ทำแบบนั้นไป
‎ผมได้เจอกับทิม มิลเลอร์แบบนั้น ‎ซึ่งไม่ใช่การพบกันที่ดีเอาซะเลย
‎คุณได้รู้เรื่องนี้ได้ยังไงคะ
‎ผมอ่านในบันทึกศาล
‎เยาะเย้ยและโอ้อวด
‎เขายอมรับเองตอนที่อยู่ในคุก
‎(มีเซ็กซ์กับลอร่า มิลเลอร์)
‎ว่าเขามีเซ็กซ์กับลอร่าก่อนที่จะฆ่าเธอ
‎(จากนั้นก็จงใจฆาตกรรมเธออย่างมีสติครบถ้วน)
‎ว่าเขาฆ่าไฮดี้ยังไง
‎ผมได้รับโทรศัพท์จากทิม มิลเลอร์
‎และผมก็ไปอธิบายให้เขาทราบว่า ‎ผมได้ข้อมูลนั่นมายังไง
‎และทำไมมันถึงไม่ใช่การค้นพบใหม่ในคดีนี้
‎กฎหมายของรัฐเท็กซัสระบุว่า ‎เราไม่สามารถเอาผิดบุคคล
‎จากผู้ให้ข้อมูลในเรือนจำได้
‎แต่ต้องมีการพิสูจน์ความเกี่ยวพันของจำเลย
‎ผมได้คุยกับหนึ่งในคนกลุ่มนั้น
‎ที่ติดคุกกับไคลด์ ตอนที่ไคล์บอกพวกเขา
‎ว่าเขามีเซ็กซ์กับลอร่าก่อนจะฆ่าเธอ
‎บทสนทนาที่เจ็บปวด
‎คือผมแค่หวังว่าจะเจอ
‎หลักฐานชิ้นเล็กๆ
‎แต่ผมว่าทุกอย่างที่ผมเจอ ‎และส่งต่อให้ตำรวจไปนั้น
‎มันคงจะหายไปหมดแล้ว
‎ผมรู้ว่าทิมต้องการตัวฆาตกรที่ฆ่าลูกสาว
‎ผมก็ต้องการสิ่งเดียวกัน ‎ผมว่าทุกคนก็ต้องการแบบนั้น
‎เราได้ถามเฮดริกว่า ‎เขามีอะไรจะพูดถึงลอร่าบ้างไหม
‎"พวกเขาพยายามจับผม ‎ในคดีฆาตกรรมทุ่งสังหาร"
‎"ผมไม่ได้ฆ่าเธอ ไม่รู้จักเธอด้วยซ้ำ"
‎ระบบยุติธรรมทางอาญาเป็นระบบที่ยาวนาน
‎และโหดร้ายสำหรับเหยื่อ
‎และครอบครัวเหยื่อ
‎แต่เขาสู้กลับในทุกๆ วัน
‎ผมยื่นฟ้องเขาในข้อหาฆาตกรรมโดยเจตนา
‎และผมจะสู้จวบจนลมหายใจสุดท้าย
‎(วันที่ 25 มีนาคม 2014)
‎(กัลเวสตัน เท็กซัส)
‎ไคลด์ เฮดริกนั่งเงียบ ‎ขณะที่อัยการบอกคณะลูกขุนว่า
‎เขาคือชายที่ฆ่า ‎และพยายามซ่อนศพของเอลเลน เร บีสัน
‎ผู้หญิงอายุ 29 ปี
‎ถูกทิ้งไว้ใต้โซฟาที่มีคนทิ้งไว้
‎และถูกลืมเลือนไป
‎มีครอบครัวของไฮดี้บางคน ‎เข้าร่วมการพิจารณาคดีด้วย
‎ทิม มิลเลอร์อยู่ที่นั่น
‎ผมใจสั่นหนักมาก วิตกกังวลมาก
‎การมาอยู่ที่นี่มันยากมาก ‎แต่การฝืนใจไม่มาคงจะยากยิ่งกว่า
‎สุดท้ายผมก็ได้ถามค้านเจ้าหน้าที่ชันสูตร
‎จากบรรดาภาพถ่ายทั้งหมดที่เรามี
‎ในการชันสูตรศพครั้งแรกของเอลเลน บีสัน
‎มีภาพกะโหลกเพียงสองภาพ
‎ซึ่งทั้งสองภาพไม่เผยให้เห็นเลยว่า ‎รอยแตกอยู่ตรงไหน
‎ผมโต้แย้งต่อหน้าคณะลูกขุน
‎ว่าเจ้าหน้าที่ชันสูตรได้ซ่อนเร้น ‎หรือทำลายหลักฐานต่อทางรัฐ
‎เพื่อเป็นการรักษาชื่อเสียงตัวเองหรือไม่
‎(เฮดริกผิดจริงในคดีฆาตกรรมที่ยังปิดไม่ลง)
‎เราพยายามตั้งข้อหาฆาตกรรม ‎กับไคลด์ เฮดริก
‎คณะลูกขุนตัดสินว่าเขามีความผิดฐานฆ่าคนตาย
‎หลังจากไคลด์ถูกตัดสินว่ามีความผิด ‎ก็มีการพิจารณาคดีว่าจะลงโทษสถานใด
‎อดีตสมาชิกในครอบครัวมาให้การ
‎ฉันถูกเรียกตัว
‎ให้ไปเป็นพยานในการพิจารณากำหนดโทษ
‎(มาร์ล่า ‎เหยื่อผู้ถูกทำร้าย)
‎เควิน เปทรอฟอัยการเขตอยากให้คณะลูกขุน
‎ได้ฟังสิ่งที่ฉันจะพูด
‎เพื่อให้พวกเขาเห็นว่า ‎ไคลด์ เฮดริกเป็นคนแบบไหน
‎ฉันบอกพวกเขาว่าเกิดอะไรขึ้นบ้าง ‎และการที่มันร้ายแรงขึ้นเรื่อยๆ
‎มีหลายครั้งที่ฉันเผลอหลับไป ‎ตอนดูทีวีในห้องนั่งเล่น
‎และฉันรู้สึกว่ามีใครบางคน
‎(และฉันรู้สึกว่า ‎มีใครบางคนสัมผัสหน้าอกของฉัน)
‎สัมผัสฉัน
‎(แล้วฉันก็ตื่นขึ้นมาเห็นเขายืนอยู่เหนือฉัน)
‎และมัน… ลืมตาตื่นขึ้นมาได้ยากจริงๆ
‎ฉันก็รู้สึกเหนื่อยมากๆ
‎(ถาม: เขาให้คุณกินอะไร ‎ตอบ: คูลเอด)
‎เขาจะชงคูลเอดหรืออะไรสักอย่างให้ฉันดื่ม
‎ฉันไม่ชอบคูลเอดเลย
‎แต่ถ้าเขาทำอะไรให้คุณ
‎คุณก็ต้องรับไว้
‎เช้าวันนึงฉันตื่นขึ้นมา ‎แล้วก็ตรงดิ่งเข้าห้องน้ำไป
‎ฉันปวดตามตัวในจุดที่ไม่ควรปวด
‎คุณบอกได้เลยว่า
‎เธอต้องหวนนึกถึงเรื่องเหล่านั้นอีก ‎ระหว่างที่บรรยายให้คณะลูกขุนฟัง
‎มันโหดร้าย และยากที่จะทำใจฟังได้
‎สำหรับคดีเอลเลน บีสัน
‎คณะลูกขุนพิจารณาอย่างรวดเร็วและกลับมา
‎ด้วยโทษจำคุกสูงสุด 20 ปี
‎ในที่สุดก็มีคนรับฟัง
‎(ลีกซิตี้ เท็กซัส)
‎การพิจารณาคดีของเอลเลน บีสันนั่น ‎เปิดหูเปิดตาฉันอย่างมาก
‎ผลการชันสูตรผิดพลาดไปอย่างมาก
‎ถูกนำมาตีแผ่ให้ทุกคนรู้ ‎ว่าพวกเราคับข้องใจแค่ไหน
‎กับคดีน้าเฮดี้ของเรา
‎เจ้าหน้าที่ชันสูตรศพไม่ได้เก็บเสื้อผ้าเธอไว้
‎เขาไม่ได้เก็บเล็บไว้
‎เขาไม่ได้เก็บของที่อาจจะมี
‎หลักฐานทางนิติเวช
‎ที่คณะลูกขุนหลายคนต้องการเพื่อใช้ตัดสินคดี
‎พวกเขาทำหลักฐานในคดีพวกนี้หายไปเยอะมาก
‎เสื้อที่พบใกล้ศพของลอร่าหายไป
‎มันอาจจะมีดีเอ็นเออยู่ก็ได้
‎แต่ถ้าพวกเขาหาเสื้อไม่เจอ เราก็ไม่มีวันรู้
‎คดีปิดไม่ลงของอเมริกานี่ ‎มันไม่มีหลักฐานเพียงพอเลย
‎มีหลายคดีที่ถูกหลงลืมไป
‎และไม่ได้รับการไขคดี
‎และนั่นทำให้ฆาตกรต่อเนื่องลอยนวล
‎คดีพวกนี้มันเก่าเก็บ
‎โลกอาจลืมไปแล้ว ‎แต่ครอบครัวของเหยื่อไม่มีวันลืม
‎มันทำให้ประจักษ์ว่า
‎เราจะต้องขุดเรื่องนี้ให้ลึกลงไปอีก
‎มันคงจะดีมากๆ ‎ ถ้าเราทำให้ครอบครัวเหยื่อปล่อยวางได้
‎หากผมพอจะทำอะไรเพื่อช่วยพวกเขาได้ ‎ผมก็พร้อมจะพยายามเต็มที่
‎ในตอนแรกที่ผมเริ่มทำคดีถนนคาลเดอร์
‎มันยากมากๆ เพราะผมดูเอกสารอะไร
‎ในกรมตำรวจลีกซิตี้ไม่ได้เลย
‎ผมอยากศึกษาให้มากที่สุด
‎และบางทีหากมองด้วยสายตา ‎คนที่เพิ่งเริ่มมาจับคดีนี้อาจจะเจออะไรใหม่ๆ
‎ข้อดีของการสืบคดีที่ปิดไม่ลง ‎ก็คือเทคโนโลยีมันพัฒนาขึ้นเมื่อเวลาผ่านไป
‎ปลายปี 2017 เราตัดสินใจ ‎ใช้ลำดับวงศ์ตระกูลทางพันธุกรรม
‎เพื่อระบุตัวตนหญิงสาวสองคนนั้น
‎และใช้เวลาเกลี้ยกล่องทางลีกซิตี้อยู่นาน ‎ว่านี่คือเทคนิคที่ดี
‎มันอาจช่วยตอบคำถาม ‎ที่เราข้องใจมาตั้งแต่ยุค 80 ได้
‎ผู้หญิงพวกนี้คือใคร
‎(เหยื่อทุ่งสังหาร)
‎เราไม่สามารถระบุตัวคน ‎หญิงนิรนามทั้งสองคนได้เลยตลอดการสืบสวน
‎ตอนแรกทางลีกซิตี้ก็คัดค้านนิดหน่อย
‎แต่ตอนเดือนมกราคม 2019
‎ในวันเกิดผมพอดี
‎เราก็ดึงข้อมูลดีเอ็นเอออกมาได้
‎และใส่ลงในฐานข้อมูล
‎เราสามารถระบุตัวผู้หญิงสองคนนี้ได้
‎คนแรกคือหญิงนิรนามรายที่สอง
‎ดอนน่า กอนซูลิน พรูโดม
‎(ระบุตัวตนได้ในวันที่ 15 เมษายน 2019)
‎เราระบุตัวตนเธอได้หลังผ่านไปสามสิบกว่าปี
‎และวันถัดมา
‎เราก็ระบุตัวตนของหญิงนิรนามรายแรกได้ ‎ว่าคือออดรีย์ ลี คุก
‎(ระบุตัวตนได้ในวันที่ 16 เมษายน 2019)
‎เราคาดเดาไปว่า ‎บางทีผู้หญิงพวกนี้คือคนที่ไม่มีที่อยู่เป็นหลักแหล่ง
‎และมันตรงกันข้ามเลย
‎ดอนน่า กอนซูลิน พรูโดม
‎มาที่นี่เหมือนกับคนอื่นๆ ที่เราพูดถึงกัน
‎เพราะฮิวสตันเป็นเมืองที่กำลังเฟื่องฟู ‎จึงมีงานให้ทำเยอะ
‎ออดรีย์ ลี คุก
‎เธอเป็นช่างเครื่อง
‎และครอบครัวของเธอก็ตามหาเธออยู่นานมาก
‎หลังจากดอนน่า พรูโดมถูกระบุตัวตน ‎รวมทั้งออดรีย์ด้วย
‎ผมก็บอกว่า "เราอาจจะหาตัวคนร้าย ‎และนำมารับโทษในคดีพวกเธอได้"
‎สิ่งที่เราหวังก็คือ ‎อาจจะมีใครรู้จักผู้หญิงเหล่านี้
‎แล้วมาให้ข้อมูลหรืออะไรก็ได้ ‎ต่อให้คุณจะคิดว่ามันไม่สลักสำคัญก็ตามที
‎เราอยากจะรู้ทุกอย่างเกี่ยวกับพวกเธอ
‎ครอบครัวที่ต้องเจอเรื่องแบบนี้
‎เราจะยอมแพ้เมื่อไหร่เหรอ เราไม่มีวันยอมแพ้
‎(เท็กซัสเอควัวเสิร์ช)
‎นี่ลี ผมทิมนะ
‎ทิม เป็นไงบ้าง
‎ก็สบายดีน่ะ
‎เราจะเอาภาพผู้หญิงสี่คนนี้ขึ้นป้ายบิลบอร์ดดิจิตอล
‎หวังว่าจะได้ข้อมูลเพิ่มขึ้น
‎มีคนโทรเข้ามา ‎แล้วอาจจะได้เบาะแสหรืออะไรบ้าง
‎คุณต้องส่งมาเลยว่าอยากให้ผมพิมพ์ว่ายังไง
‎แล้วเราก็จะปรับเป็นไฟล์ดิจิตอล
‎โอเค
‎ครับผม
‎นี่ ผมจะส่งเลขทะเบียนรถไปให้นะ
‎ขอบคุณ
‎ในชีวิตนี้ ผมมีแผนและเป้าหมายมากมาย
‎ผมรู้ว่าพระเจ้ามีพระประสงค์อื่น ‎สำหรับทิม มิลเลอร์
‎ผมคงจะไม่บอกว่าชอบมันหรอก ‎จนถึงทุกวันนี้ก็ชอบไม่ลง
‎เขาทำแบบนี้มาหลายปีแล้ว
‎เราทั้งคู่
‎และฉันเห็นเขาออกไปค้นหา ‎ฉันรู้ว่าเขาเจ็บปวดมาก
‎และเขาก็ลงไปในหลุมนั่น ‎แล้วเริ่มขุดหาเหมือนคนอื่นๆ
‎ทิมเป็นคนหัวรั้นมาก
‎เขาไม่ยอมแพ้และไม่ชอบแพ้
‎เขาเก่งมาก
‎(เท็กซัสเอควัวเสิร์ช ‎281-309-9500)
‎ทิม มิลเลอร์เป็นหนึ่งในกระบอกเสียง ‎ที่ดังที่สุดสำหรับเหยื่อเหล่านี้
‎เขาคอยเรียกร้องหาตัวคนรับผิดชอบ
‎เราจะใช้รถเอทีวีไหม ‎พื้นที่ตรงนั้นมันกว้างมากนะ
‎วางตารางไว้ยังไงบ้าง
‎เขาคอยจี้ให้ตำรวจหาตัวคนผิด
‎ไคลด์ เขาจะพูดถึงผู้หญิงในอดีต ‎และสิ่งที่พวกเขาเคยทำด้วยกัน
‎และแม่ก็จะอารมณ์เสีย
‎และพวกเขาก็จะทะเลาะกัน
‎ครั้งแรกที่ฉันเจอทิม
‎นั่นคือตอนการพิจารณาคดี
‎หลังจากที่ฉันขึ้นให้การ
‎เขาอยากมาคุยกับฉันเรื่องลูกสาวเขา
‎ลอร่า มิลเลอร์
‎ที่ไคลด์รู้จัก
‎คือ… อาศัยอยู่ซอยเดียวกันเลย
‎นี่คือของของเอเบล
‎นั่นคือแนวรั้ว
‎แต่หลังจากที่เขาบอกฉันเรื่องลูกสาว
‎อายุ
‎ความเชื่อมโยง ความคล้ายคลึงทุกอย่าง
‎มันก็เข้าเค้าเลย
‎มันเข้าเค้า
‎คุณพิมพ์มันออกมา ‎แล้วทำเครื่องหมายตรงรั้วได้ไหมคะ
‎ค่ะ
‎ไปที่ทุ่งสังหารกัน
‎(ถนนเออร์วิน ‎ถนนคาลเดอร์)
‎ทิมก็ถามฉันว่าพอจะไปที่ถนนคาลเดอร์ได้ไหม
‎ลองไปดูว่าฉันเคยไปที่นั่นมาก่อนหรือเปล่า
‎คือฉันอาจจะเคยหรือไม่เคยไป
‎ตรงแถวๆ นี้มันจะมีรั้ว
‎ฉันต้องนึกให้ออก
‎ว่านี่ใช่ที่ที่ไคลด์เคยพาฉันมาไหม
‎ตอนนั้นคุณอายุเท่าไร
‎- วัยรุ่น ‎- สิบสองสิบสามเหรอ
‎และพอเราเข้าไปในที่ดินตรงนั้น
‎ฉันก็ไม่คุ้นเลยค่ะ
‎จนกระทั่งเดินไปถึงแนวต้นไม้
‎และก็มีท่อเหล็กชิ้นใหญ่ๆ
‎โผล่จากดินขึ้นมา
‎มันเป็นทางเดิน และก็มีบ่อน้ำเล็กๆ
‎บางอย่างเกี่ยวกับท่อเหล็กนั่น
‎แล้วความทรงจำมันก็วาบขึ้นมา
‎ฉันจำได้หมดทุกอย่าง
‎ตอนนั้นฉันไม่รู้ว่าที่นั่นคือถนนคาลเดอร์
‎แต่ฉันเคยไปมาก่อน
‎(มาร์ล่าเชื่อว่าเธอเคยไปที่ถนนคาลเดอร์ ‎ช่วงต้นยุค 90)
‎ไคลด์ต้องไปทำงานตัดหญ้า
‎ในที่ดินของเพื่อนเขา
‎ซึ่งคือที่เดียวกันนี้เลย
‎ถนนคาลเดอร์
‎ฉันเห็นเขากำลังทำอะไรกับดินอยู่
‎กำลังขุดดิน
‎ฉันไม่รู้ว่าไคลด์มาทำอะไร
‎แต่ฉันไม่อยากจะเชื่อเลยว่าฉันเคยไปที่นั่น
‎มันเริ่มเข้าเค้าแล้ว
‎หลังจากทุกอย่างที่ฉันได้พบเห็น
‎ได้รับฟังและได้เจอมากับตัว
‎ฉันโล่งใจจริงๆ ที่ในที่สุดเขาก็เข้าตะราง
‎ฉันหวังอย่างสุดใจว่าเขาจะตายในคุก
‎(ฮิวสตัน เท็กซัส)
‎(วันที่ 5 ตุลาคม 2021)
‎ในคืนนี้ไคลด์ เฮดริกวัย 67 ปี ‎จะถูกปล่อยตัวจากเรือนจำ
‎กระทรวงยุติธรรมเท็กซัส ‎บอกว่าเขาถูกปล่อยตัวมาเมื่อวานนี้
‎เป็นการปล่อยตัวภายใต้การควบคุม
‎ฉันไม่อยากเชื่อเลย
‎เหมือนโดนต่อยเข้าที่ท้อง
‎เขาถูกปล่อยตัวโดยมีทัณฑ์บน
‎วันนี้เขาก็ปล่อยตัวโดยมีทัณฑ์บนครับ
‎เขาติดคุกนานแค่ไหนคะ
‎แปดปี
‎ไคลด์ได้รับการปล่อยตัวเร็วกว่ากำหนด
‎ด้วยเหตุผลทางกฎหมายเท็กซัส
‎ฉันก็ไม่รู้
‎มันมีเหตุการณ์อย่างน้อยหนึ่งครั้ง
‎ที่ไคลด์ เฮดริกซึ่งอยู่ในเรือนจำ ‎มีสิทธิ์ยื่นขอทัณฑ์บนได้
‎และเราก็โต้แย้งเรื่องนั้นได้สำเร็จ
‎แต่ครั้งนี้มันต่างออกไป
‎กฎหมายที่มีผลบังคับ
‎คือกฎหมายที่ใช้ในช่วงเวลาที่เกิดอาชญากรรม
‎นี่เป็นการปล่อยตัวภายใต้การควบคุม
‎นี่ไม่ใช่เรื่องที่มีการไต่สวน ‎หรือเราจะไปโต้แย้งได้
‎วิธีที่กฎหมายกำหนดไว้ ‎คือเขาจะถูกปล่อยตัวในตอนนั้น
‎ดังนั้นเราเลยทำอะไรไม่ได้มาก
‎ถ้าพวกเขายอมฟังผมตั้งแต่แรก
‎พวกเขาก็คงเจอลอร่า
‎และก็คงจะพบหลักฐานอยู่
‎อย่างน้อยๆ ก็คงระบุสาเหตุการตายได้
‎ผมไม่ชอบเลยที่ต้องเจอเรื่องแบบนี้ ผมเกลียดมัน
‎ไม่มีเหตุผลเลย ‎ที่ผมต้องมานั่งทำเรื่องบ้าๆ นี่ในอีก 30 ปีให้หลัง
‎จะต้องหยุดตรงไหน
‎ผมรู้ดีว่าในกระบวนการยุติธรรมทางอาญานี้
‎เหยื่อจะรู้สึกว่ามันมีความอยุติธรรมมากมาย ‎และนี่ก็คือหนึ่งในนั้น
‎มันทำให้ผมหมดกำลังใจ
‎ผมจินตนาการถึงความเจ็บปวด ‎และอึดอัดใจของทิม มิลเลอร์
‎และมาร์ล่าไม่ออกเลย
‎แต่มันคือกฎหมาย
‎ผมเลยเข้าใจ
‎เราต้องยอมรับ
‎ผู้หญิงที่เปราะบาง
‎สิ่งมีชีวิตที่แสนเปราะบางที่สุด
‎นั่นคือคนที่เขาเสาะหา
‎นั่นคือคนที่พวกเขาปล่อยตัวออกมา
‎นี่คือศูนย์ปรับตัวที่เป็นที่อาศัยใหม่ของเฮดริก
‎ตอนนี้เขาไม่ได้อยู่ในคุกและเขาเป็นอิสระ
‎เขาเป็นอิสระแล้ว
‎มิลเลอร์วางแผนจะไปที่นั่นในวันพรุ่งนี้
‎เพื่อหารือถึงข้อกังวลกับเหตุการณ์ล่าสุด
‎(วันที่ 6 ตุลาคม 2021)
‎(ทิม มิลเลอร์ติดต่อสื่อท้องถิ่น ‎ให้บันทึกภาพการแถลงข่าว)
‎ตอนนี้ไคลด์ เฮดริกกำลังอยู่ในที่แห่งนี้
‎ณ ศูนย์ปรับความประพฤติ
‎ผมจะขอแนะนำคน ‎ที่ได้รับผลกระทบโดยตรงจากไคลด์นะครับ
‎ผมจะขอให้นีน่า เอ็ดเวิร์ดส ‎ช่วยขึ้นมากล่าวอะไรสักเล็กน้อย
‎สวัสดีค่ะ ฉันนีน่า เอ็ดเวิร์ดส
‎ฉันเป็นหลานของไฮดี้ ฟาย
‎ตาของฉันใช้เวลามากมายตามหาตัวน้า
‎และจดบันทึก
‎ยายของฉันเสียไป ‎โดยที่ไม่รู้ว่าเกิดอะไรขึ้นกับลูกของท่าน
‎ในฐานะตัวแทนครอบครัว
‎ฉันขอขอบคุณที่ให้ฉันได้มาพูดในวันนี้แทนน้าเฮดี้
‎ซึ่งไม่ได้อยู่กับเราในวันนี้
‎ติดไมค์ไว้ตรงนี้นะคะ
‎ฉันมาพูดแทนตัวฉันเอง
‎และเหยื่อที่ไม่อาจพูดเองได้อีกต่อไป
‎และเหยื่อที่ยังไม่รู้จะออกมาพูดอย่างไร
‎เราจัดงานแถลงข่าว
‎ฉันพูดกับสาธารณชนและพูดกับไคลด์
‎แค่เพราะคุณไม่ถูกตัดสินโทษ
‎จากอาชญากรรมอื่น ‎ไม่ได้แปลว่าคุณไม่ได้ทำจริง
‎ขอบคุณทุกคนที่ให้การสนับสนุน
‎ฉันอยากให้มีคนรับรู้มากที่สุด
‎ว่าคนแบบไหน
‎ที่กฎหมาย… ปล่อยออกมาสู่สังคม
‎(รัฐเท็กซัส ‎ไคลด์ เอ็ดวิน เฮดริก)
‎ผมว่าสิ่งที่เราทุกคนในที่นี้รู้สึก
‎ในตั้งแต่ตอนต้นที่เราร้องขอความช่วยเหลือ
‎เราถูกปฏิเสธ
‎เราทุกคนไม่ยอมแพ้
‎ที่จริงแล้วผมเชื่อว่าเราเพิ่งเริ่มต้นเท่านั้น
‎(ในปี 2016 เพื่อหลีกเลี่ยงโทษประหาร ‎ในคดีฆาตกรรมที่ไม่เกี่ยวข้อง)
‎(วิลเลียม รีซบอกจุดฝังศพ ‎ของเจสสิก้า เคนและเคลลี่ แอนน์ ค็อกซ์)
‎(ทิม มิลเลอร์และเท็กซัสเอควัวเสิร์ช ‎ร่วมช่วยเหลือในการขุดค้น)
‎ผมจะไม่มีทางลืมวันนี้
‎ผมบอกว่า "วิลเลียม แกคิดอะไรอยู่"
‎"รู้สึกผิดบ้างไหม"
‎เขาจ้องตาผมอย่างไม่น่าเชื่อ
‎และบอกว่า "คุณมิลเลอร์ คุณไม่มีวันเข้าใจหรอก
‎แต่คนแบบผม เราไม่มีความรู้สึกผิด"
‎(วันที่ 29 มิถุนายน 2022 ‎วิลเลียม รีซยอมรับผิด)
‎(ในคดีฆาตกรรมลอร่า สมิทเธอร์ ‎เจสสิก้า เคน และเคลลี่ แอนน์ ค็อกซ์)
‎ตลอดเวลาหลายปีที่เราคิดว่าจะไม่มีวันนี้
‎ฉันโล่งใจที่ตอนนี้บันทึกทางการ
‎จะระบุว่าเขามีความผิด
‎และรับโทษที่พรากลูกสาวเราไป
‎(วิลเลียม รีซถูกตัดสินจำคุกตลอดชีวิต ‎ในข้อหาฆาตกรรมแต่ละกระทง)
‎(นีน่า เอ็ดเวิร์ดสส่งมอบเทปเสียง)
‎(และบันทึกของคุณตาเธอ ‎ให้เอฟบีไอเป็นหลักฐาน)
‎เราแค่ต้องรอให้วงล้อแห่งความยุติธรรมหมุน
‎และหวังว่า ‎ฉันจะเร่งให้มันเกิดขึ้นเร็วกว่าที่ผ่านมา
‎เราจะไม่มีวันยอมแพ้
‎เราจะต่อสู้ไปจนกว่าฉันจะตายค่ะ
‎(จนท.เอฟบีไอ ริชาร์ด เรนนิสสันยังคงสืบสวน)
‎เรายังได้ข้อมูลคดีฆาตกรรมถนนคาลเดอร์
‎(คดีฆาตกรรมถนนคาลเดอร์ที่ยังไขไม่ได้ต่อไป)
‎ถ้าคุณมีข้อมูลใดๆ เกี่ยวกับเหยื่อเหล่านี้
‎ได้โปรดติดต่อหาเอฟบีไอทีครับ
‎คุณจะไม่เปิดเผยตัวตนก็ได้
‎อีกหนึ่งปีครึ่งผมก็จะเกษียณแล้ว
‎มีงานต้องทำให้ลุล่วง
‎(ศาลประจำเขตปกครองที่ 56)
‎(ในวันที่ 11 กรกฎาคม 2022 ‎ทิม มิลเลอร์ได้รับเงินกว่า 24 ล้านดอลลาร์)
‎(จากคำพิพากษาลับหลังจำเลย)
‎(จากการยื่นฟ้องข้อหากระทำผิดกฎหมาย ‎จนถึงแก่ความตายต่อไคลด์ เฮดริก)
‎(คำพิพากษาลับหลังจำเลย)
‎ผมยื่นฟ้องข้อหากระทำผิดกฎหมาย ‎จนถึงแก่ความตายต่อไคลด์เพื่อให้เขารู้ว่า
‎"ไคลด์ ฉันยังไม่ถอย"
‎(อนุมัติคำฟ้องของมิลเลอร์)
‎(ไคลด์ เฮดริกไม่เคยถูกตั้งข้อหา)
‎(ในอาชญากรรมใดๆ ‎ที่เกี่ยวเนื่องกับคดีถนนคาลเดอร์)
‎คำบรรยายโดย นันทพร อนุชิตดัสกร